SL
13.3.2023
Uradni list Evropske unije
C 94/35
Sodba Splošnega sodišča z dne 25. januarja 2023 – Zielonogórski Klub Żużlowy Sportowa/EUIPO – Falubaz Polska (FALUBAZ) (Zadeva T-703/21) (1) (Znamka Evropske unije – Postopek za ugotovitev ničnosti – Besedna znamka Evropske unije FALUBAZ – Absolutni razlog za ničnost – Slabovernost – Člen 52(1)(b) Uredbe (ES) št.
207/2009 (postal člen 59(1) (b) Uredbe (EU) 2017/1001)) (2023/C 94/38) Jezik postopka: poljščina Stranke Tožeča stranka: Zielonogórski Klub Żużlowy Sportowa S.A. (Zielona Góra, Poljska) (zastopnik: T. Grucelski, odvetnik) Tožena stranka: Urad Evropske unije za intelektualno lastnino (zastopnik: D. Walicka, agentka) Druga stranka v postopku pred odborom za pritožbe, intervenientka pred Splošnim sodiščem: Falubaz Polska S.A. spółka komandytowo-akcyjna (Zielona Góra) (zastopnik: J. Kurzawski, odvetnik)
Predmet Tožeča stranka s tožbo na podlagi člena 263 PDEU predlaga razveljavitev odločbe prvega odbora za pritožbe pri Uradu Evropske unije za intelektualno lastnino (EUIPO) z dne 24. avgusta 2021 (zadeva R 1681/2020-1).
Izrek 1.
Tožba se zavrne. 2.
Družbi Zielonogórski Klub Żużlowy Sportowa S.A. se naloži plačilo stroškov.
(1)
UL C 11, 10.1.2022.
Sodba Splošnega sodišča z dne 25. januarja 2023 – NS/Parlament (Zadeva T-805/21) (1) (Javni uslužbenci – Uradniki – Razporeditev – Interes službe – Usklajenost med nazivom in delovnim mestom – Ukinitev premije – Pravica do izjave – Obveznost obrazložitve – Zloraba pooblastil in kršitve postopka) (2023/C 94/39) Jezik postopka: francoščina Stranki Tožeča stranka: NS (zastopnik: L. Levi, odvetnik) Tožena stranka: Evropski parlament (zastopniki: I. Lázaro Betancor, L. Darie in K.
Zejdová, agenti)
Predmet Tožeča stranka s tožbo na podlagi člena 270 PDEU predlaga, na eni strani, razglasitev ničnosti sklepa Evropskega parlamenta z dne 21. januarja 2021, s katerim je bila razporejena na [prikriti zaupni podatki] in po potrebi sklepa z dne 16. septembra 2021, s katerim je bila zavrnjena njena pritožba, ter sklepa o neupravičeno izplačanih zneskih z dne 8. marca 2021 in, na drugi strani, odškodnino za škodo, ki naj bi ji nastala zaradi teh sklepov.